
מכרז מס' 45/12.2024 : אספקת שירותי מומחים בתחומים שונים בנושאי פעילות שפ"י (שירות פסיכולוגי ייעוצי)

הבהרה 4
1. להלן התשובות לשאלות 
	מס"ד
	מס' הסעיף אליו מתייחסת השאלה
	עמוד
	שאלת  המציע
	תשובה

	1. 
	תשובות הבהרה מס' 3,12,8, 64
	עמודים 1+3 
	לאחר מעבר על פרסום תשובות ההבהרה, ניראה כי חסרה התייחסות מהותית אשר מקנה יתרון תחרותי בלתי הוגן לספק המפעיל הנוכחי של השירות.
יתרון זה נובע מהעובדה שרק הספק המפעיל כיום את השירות חשוף למידע "מהו אחוז השכירים ביחס לעצמאים (תשלום בחשבונית) מסך המומחים מועסקים במאגר נכון לשנת 2024"
לצורך הדוגמא: 

ככל שהספק המפעיל יודע שאחוז העצמאים גבוה, מקדם עלות המעביד שנדרש להעמיס על העסקת שכירים כחלק מהצעת הספק יהיה נמוך יותר.

בהתאם לכך, ולאור חשיבות ערך השוויון בין המתמודדים במכרז, נבקש לחשוף נתון זה לידיעת המתמודדים במכרז.
	נתון זה אינו קיים אצל המשרד ועל כן המשרד לא יכול לחשוף את נתון זה.
תשומת לב המציעים, כי היקף המומחים שהינם שכירים או עצמאיים, הינו בשיקול דעת הקבלן הזוכה, אשר רשאי לבחור כל סוג העסקה ולפעול בהתאם מול המומחים.
בכל מקרה, התמורה המשולמת לא משתנה בהתאם לאופן העסקת הקבלן את המומחים.


	2. 
	תשובות הבהרה מס' 59-63
	עמודים 10+11
	בהמשך לאמור בסעיף 1 לעיל, נבקשכם להתייחס לסוגיית הנסיעות אשר הוצפה בשאלות שונות ע"י ספקים שונים.

ויודגש, כי גם היא מקנה יתרון תחרותי בלתי הוגן לספק המפעיל אשר יודע לאמוד בצורה טובה את הנסיעות החריגות שנדרש לשלם ביחס לכ"א שמועסק במאגר.

לאור האמור נבקשכם לחשוף נתון זה לידיעת המתמודדים במכרז.
	נתון זה אינו קיים אצל המשרד ועל כן המשרד לא יכול לחשוף את נתון זה.
כמו כן, המשרד אינו יכול לקבוע כי מיקום מתן השירותים בעבר יהיה זהה למיקום שיידרש בעתיד.
על כן, נתוני העבר אינם רלוונטיים.
בכל מקרה, התמורה המשולמת לקבלן הזוכה כוללת גם תשלום עבור נסיעות.


	3. 
	כללי 
	
	לאור כל האמור, נבקשכם לדחות את מועד הגשת המכרז במס' ימים על מנת שנוכל להיערך להגשת המכרז. 

	על המציעים לעקוב אחר המועדים המתפרסמים על ידי המשרד באתר מנהל הרכש.

	4. 
	15.10 (תשובת הבהרה 12)
	48
	נבקש לדעת צפי של מספר המקרים בהם הקבלן ידרש לממן לינה ואש"ל עבור מומחים. ידוע לנו כי הנתון משתנה משנה לשנה, אך מספר המקרים בשנים האחרונות ידוע אך ורק לספק הנוכחי ודבר זה פוגע בשוויון ההזדמנויות בין המציעים.
	השירותים הנדרשים משתנים, ואשר על כן, אין כל חשיבות למידע עבר ובוודאי שאין מידע זה מעניק יתרון לקבלן הנוכחי.
מודגש, כי הוצאות מהסוג הנדרש בשאלה נדרשות רק בנסיעות ארוכות ובמקרים יוצאי דופן.
נסיעות ארוכות נדרשות בהתאם לנסיון העבר במצבי חירום בלבד (מצבי לחימה).
אשר על כן, לא ניתן להעריך את מספר המקרים.

	5. 
	כללי (תשובת הבהרה 35) 
	כללי
	להבנתנו המידע על כמות הפניות הטלפוניות קיים אצל הספק הנוכחי. מאחר והטיפול בפניות זה חלק מדרישות המכרז – נבקש את המידע. אנא התייחסותכם.
	כאמור, המידע לא קיים אצל המשרד.
המציעים יכולים להעריך כמות בהתאם להוראות המכרז.
כפי שנאמר גם קודם לכן, אין בכמות הפניות בעבר על מנת להעיד על כמות הפניות בעתיד.

	6. 
	4.6 (תשובת הבהרה 39)
	12
	מצויין בתשובה שיש 6,000 מומחים, אך אם סוכמים את היקף המומחים בשנה בסעיף 4.13, מגיעים ל -  9,000 מומחים (יתכן שאותם מומחים פעילים בכמה תחומים). אנא הבהרתכם.
	אכן ייתכן שאותו מומחה יהיה רשום בכמה תחומים.

	7. 
	4.11.1

(תשובת הבהרה 82)
	27
	1. המידע בדבר היקף שעות הפיתוח הנדרשות לשיפור המערכת קיים רק אצל הספק הנוכחי – נבקש לקבל את המידע. 

2. בתשובה מצוין – " הקבלן מתחייב לייצר ממשקים בין מערכת זו למערכת האינטרנטית שלו" – אם הקבלן שיזכה יחליט להקים מערכת משלו, הוא יצטרך לצור ממשק בין המערכת שלו לבין המערכת הקיימת היום? אנא הבהרתכם.    
3. נבקש מפרט של המערכת הקיימת.
4. נבקש מפרט מדוייק של הממשקים על מנת לדעת לתמחרם, או לחילופין, היקף שעות פיתוח צפוי.

	1. המידע לא קיים אצל הקבלן הנוכחי שכן הדרישות לפיתוח ושיפור הינם רלוונטיות למועד מתן המענה ולא הושקעו שעות פיתוח על ידי הקבלן הנוכחי בשל בקשות המשרד לשיפור.
2. הממשק הינו בין המערכת שתופעל על ידי הקבלן לבין מערכת המשרד (ולא המערכת המופעלת על ידי הקבלן כיום).
3. המערכת מופעלת על ידי הקבלן בהתאם לדרישות המכרז, כפי שהובאו גם במכרז זה. אין בידי המשרד מפרט.
4. ראו מענה לשאלה 82 לקובץ מענה מס' 1. אין למשרד מה להוסיף בהקשר זה.


	8. 
	4.6 (תשובת הבהרה 88)
	12-22
	נבקש לדעת את מספר השעות המבוצעות מרחוק במהלך השנה. מידע על השנים האחרונות קיים רק אצל הספק הנוכחי .
	בנושא וועדות ההתאמה יש עבודה מרחוק בהיקף של כ-60% (אם כי אין מדובר בהתחייבות עתידית להיקף), בשאר התחומים ההיקף נמוך יותר ומשתנה בהתאם לצורך.

	9. 
	14.4 (תשובת הבהרה 96)
	47
	למרות שאופן העסקה אינו נדרש על ידי המשרד, המידע בדבר היקף השכירים והיקף הקבלנים הינו קריטי עבור תמחור ההצעה. המידע קיים אצל הספק הנוכחי  - נבקש את הנתונים כיום, למען שוויון הזדמנויות. 
	ראו מענה לשאלה מס' 1 לעיל.

	10. 
	15.10+מחוון הצעת המחיר

(תשובת הבהרה 102)
	48
	כיצד מוערך סכום על סך 25 מיליון ₪ כאשר הטבלה בסעיף 4.13 נסכמת להיקף פעילות העולה על 50 מיליון ₪ בשנה (מאחר ולא כל השעות ניתנות, אז לא ניתן להעריך במדויק) ? יש סתירה בין הטבלה לבין המחוון ותשובתכם - אנא תיקונכם/הבהרתכם. 
	הסכום המוערך כ- 35 מיליון לשנה.
מדובר בהערכה בלבד לצורך השוואת ההצעות.
ראו נוסח המחוון העדכני.

	11. 
	15.10 (תשובה 102, סעיף 5)
	48
	בנוגע להיקף ק"מ – אנו מבינים שלמשרד אין את הנתון, אך הנתון נמצא אצל הספק הנוכחי – נבקש לקבל את המידע לשם תמחור ההצעה. מידע זה הינו קריטי לתמחור ושומר על עקרון השוויון בין המציעים.  
	ראו מענה לשאלה 2 לעיל.

	12. 
	15.10 (תשובה 102, סעיף 7)
	48
	ציינם שאופן החישוב אינו רלבנטי, אך מדובר על סכום שמהווה צפי להיקף התמורה למומחים (התעריפים שנקבעו כפול מספר שעות בשנה של כל סוג מומחה). מבלי לדעת את היקף השעות של כל סוג מומחה שכלול בתוך 25 מיליון ₪, המציע אינו יכול להגיש הצעת מחיר . אנא תשובתכם 
	כאמור במענה לשאלה 102 בקובץ מענה מס' 1, אין לכך משמעות.
הסכום של 25 מיליון ₪ הינו בגדר הערכה של המשרד ונועד על מנת שאחוז התוספת לתמורה בו נוקב המציע יקבל ביטוי מספרי לצורך השוואת ההצעות.
בפועל, ישנה תמורה קבועה לשירות המומחים, אשר תשולם בהתאם לביצוע בפועל לקבלן הזוכה.
הקבלן הזוכה יקבל כתוספת, את סכום התוספת בו נקב במכרז. אשר על כן, אין כל משמעות לסכום זה לצורך הגשת הצעת מחיר.

	13. 
	4.13 (תשובה 121) 
	31-33
	רשמתם ש"הכוונה למומחה בודד" –

1. אם סוכמים את היקף השעות בעמודת "מפתח פעילות" ומכפילים במספר המומחים מתקבל סכום לא ריאלי על סך של כ – 900,000 שעות ואבחונים בשנה. נבקש את הבהרתכם. 

2. נבקש לסכם עבור המציעים את היקף השעות  השנתי של כל סעיף בטבלה  כדי שהמציעים ידעו באופן שוויוני את היקף השעות הצפוי בשנה. מידע זה הינו קריטי להבנת המכרז ולתמחורו                        
	מודגש כי אין בכמויות או בהיקפים שלהלן על מנת להוות משום התחייבות להיקף מצד המשרד.
מה שצוין בטבלה הינו לפי ממוצע של הפעילות ולא מדויק מכיוון שזה דינאמי - משתנה בהתאם למציאות ולצרכים , תקופת חירום, שגרה.צפי להרחבת התוכנית מלקויות ללמידה.


	14. 
	4.13 (תשובה 144) 
	31-34
	"בתשובתכם ציינתם כי "ההיקפים ניתנו במכרז. מדובר בהערכה בלבד. אין לאמור משמעות לצורך הגשת הצעת מחיר":

1. נבקש לציין שאין עמודה מסודרת שסוכמת את היקף השעות בכל שורה בטבלה המופיעה בסעיף 4.13. החישובים ניתנים לפרשנות – לדוגמא: 
א. בשורה מספר 1 – כיצד ניתן לדעת כמה קבוצות בשנה מקבל כל מנחה? כיצד ניתן לדעת כמה ליווים פרטניים מקבל כל מנחה? היקף  שעות עבודתם השנתי של 180  מנחי יועצים אינו ברור. אנא הבהרתכם
ב. בשורה מספר 10- כיצד ניתן לדעת  כמה מטופלים/קבוצות לטיפול מקבל כל מומחה? היקף שעות עבודתם השנתי של 2000 מומחים בסעיף זה אינו ידוע. מקרה דומה קיים גם בשורות 14 ו 16. אנא התייחסותכם.  
2. ציינתם שאין לאמור משמעות לצורך הגשת הצעת המחיר -  להבנתנו, ללא נתונים בדבר היקף שעות לכל מומחה, לא ניתן להגיש הצעת מחיר. למציע יש עלויות קבועות ועליו לדעת את היקף התפוקות הצפוי לשנה. בנוסף, על המציע לתמחר עלויות סוציאליות ונסיעות וגם עבור נתון זה עליו לדעת את היקף התפוקות לכל מומחה.  אנא התייחסותכם.  
	ראו מענה לשאלה 12 ו-13 לעיל.
1. בשנה יש כ – 240 קבוצות כל קבוצה מקבלת הדרכה של 40 ש'. מאותו מנחה.
מס' הקבוצות לכל מנחה משתנה בהתאם לפניות המנחה ולצורכי המחוז ולחלוקה גאוגרפיית.
ליווי פרטניים -  קשה לאמוד מראש משום שליווים אלו ניתנים בהתאם לצרכים המאותרים ע"י המפקחות בשדה. חשוב לציין שליווי פרטני ניתן רק לאחר אישור מנהלת אגף ייעוץ.
2. לגבי טיפול פרטני , לא ניתן לחזות את מס' שעות הטיפול. מכיוון שזה תלוי צורך במצבי חירום ואובדנות המשתנים מעת לעת.
לגבי טיפול קבוצתי במצבי מצוקה מורכבים, מדובר בכ- 50 מטפלים, המטפלים בין שעה לשעתיים בשבוע, אולם אין בהיקף זה משום התחייבות עתידית להיקף מסויים.

	15. 
	14.1 (תשובה 99)


	14
	נבקש בשנית מענה לסעיף זה. ההיקפים המשוערים לא ניתנו בצורה ברורה במכרז. בנוסף למה שציינו בשאלות קודמות, לא ידוע תמיד איזה סוג מומחה לשייך לטבלה בסעיף 4.13. לדוגמא – 

בשורה 18  מצוין שניתן להשתמש באבחון פסיכודידקטי או באבחון פסיכולוגי – מתוך 15,000 אבחונים בשנה – איך המציע ידע אם מדובר על תעריף של 1,460 ₪ (אבחון פסיכולוגי) או על תעריף של 2,550 ₪ (אבחון פסיכו דידקטי)? 

דוגמא נוספת – שורות  7  +8 – מתוך 66,000 שעות  של חברים בועדות – איך המציע ידע כמה שעות הן עבור יועץ חינוכי (140 ₪ לשעה) וכמה שעות  הן עבור פסיכולוגים (185 ₪ לשעה)? אנא התייחסותכם


	ישנם מעט אבחונים פסיכולוגים. 95% הינם אבחונים פסיכודידקטים. 
לגבי המומחים בועדות החלוקה הינה-50% יועצים ו – 50% פסיכולוגים
ראו גם מענה לשאלה 12 לעיל. 

	16. 
	
	
	לאור השאלות העולות סמוך להגשה, נודה על דחיית מועד ההגשה
	על המציעים לעקוב אחר המועדים המתפרסמים על ידי המשרד באתר מנהל הרכש.

	17. 
	כללי
	כללי
	הריני להביא לידיעתכם פרסום הסכם קיבוצי חדש לפסיכולוגים המועסקים במגרז הציבורי החל מינואר 2025, במסגרתו שכר הפסיכולוגים עתיד לעלות ב- 40%, לצד תנאים נוספים.
היות ומכרז שפ"י מעסיק כמות בלתי מבוטלת של פסיכולוגים, נודה לעדכון התעריפים של המכרז בהתאמה, שכן מדובר בעלייה בלתי פרופורציונאלית שהשפעתה על ספק שלא יתמחר את העלייה בצורה מושכלת יהיה בלתי הפיך.

לאור האמור נודה לעדכון תעריפי התגמול למומחים בהתאמה 


	תוספת, ככל שתחול, תקבל ביטוי בתעריפי הוראת החשב הכללי, אליה התעריפים מוצמדים.

אין שינוי בתעריפים במכרז.



בכבוד רב,


אורנה מיטמיגר
                           
מנהלת אגף רכש מכרזים והתקשרויות
